Kėdainių miesto centrinis stadionas

Kėdainių miesto centrinis stadionas – daugiafunkcis stadionas Kėdainiuose, šiaurinėje miesto dalyje, J. Basanavičiaus gatvėje, šalia Vilniaus–Šiaulių geležinkelio ties geležinkelio viaduku. Talpa – 3000 vietų. Stadione daugiausia vyksta futbolo varžybos (rungtyniauja FK Nevėžis ir kitos miesto komandos), taip pat vyksta kitų sporto šakų (pvz., lengvosios atletikos) rungtynės. Rengiamos šventės (kasmetinė Ledų šventė), vyksta koncertai. Į pietryčius nuo stadiono yra dvi atsarginės aikštės. Stadione vyko 5 Lietuvos futbolo taurės finalai (1961, 1968, 1970, 1972, 1973 m.), taip pat 1998 m. supertaurės rungtynės.

 Istorija 

Atidarytas 1955 m., 2007 m. rekonstruotas.Kėdainių rajono savivaldybė. Lse.lt (tikrinta 2024-10-12).

2010 m. paklota „Desso Sport“ dirbtinė danga („FIFA Recommended 2 Star“ kokybė). 2020 m. stadionas buvo renovuotas. Tais metais FK Nevėžis tapo I lygos nugalėtojais ir siekė dalyvauti 2021 m. A lyga pirmenybėse.Į elitą besitaikančiam „Nevėžiui“ įteikti individualūs prizai 2020-11-26, 1lyga.lt (tikrinta 2025-12-23). 2021 m. paklota nauja dirbtinė danga.Stadionai. Fknevezis.lt (tikrinta 2024-03-11).

2022 m. birželio 23 d. oficialiai baigta Kėdainių miesto stadiono rekonstrukcija, užtrukusi net 17 metų. Į šį projektą investuota apie 4,5 mln. eurų. Stadiono rekonstrukcija prasidėjo 2005 m. Buvo įrengti galingi prožektoriai, tribūnos, įrengtos administracinės, tarnybinės ir pagalbinės patalpos. Buitinio pastato patalpose įrengtos keturios rūbines, standartus atitinkančios dušines, visi sanitariniai mazgai. Antrame aukšte – konferencijų salė. Pastato plotas užima 800 m².https://kedainiai.lt/naujienos/249/pagaliau-baigtas-miesto-stadiono-atnaujinimo-projektas:10023 https://rinkosaikste.lt/pagaliau-baigta-net-17-metu-trukusi-kedainiu-stadiono-rekonstrukcija/

 Finalai 
 Data  Turnyras  Rungtynės  Rezultatas 1961-08-27  1961 m. Tiesos taurė  Naujosios Akmenės „Cementininkas“ – Kėdainių EAG  2–1 1968-09-13  1968 m. Tiesos taurė  Kėdainių „Nevėžis“ – Vilniaus „Pažanga“  6–0 1970-08-23  1970 m. Tiesos taurė  Kėdainių „Nevėžis“ – Kretingos „Minija“  3–1 (II rungtynės) 1972-08-11  1972 m. Tiesos taurė  Kėdainių „Nevėžis“ – Panevėžio „Ekranas“  1–1 (I rungtynės) 1973-08-11  1973 m. Tiesos taurė  Kėdainių „Nevėžis“ – Vilniaus „Pažanga“  1–0 1998-07-05  1998 m. LFF supertaurė  Panevėžio „Ekranas“ – Šiaulių „Kareda“  3–0

 Šaltiniai 

Stadionas
Kategorija:Lietuvos futbolo stadionai